als_Latn dik_Latn sag_Latn
Një tjetër incident është shënuar sot, me LSI-në e përfshirë. Këtë herë raportohet për të shtëna me armë zjarri brenda një lokali në fshatin Novosej, që sipas informacioneve ishte në pronësi të një aktivisti të Lëvizjes Socialiste për Integrim. Bëhet fjalë për shtetasin, Dashamir Toçalla.
Policia sapo ka marrë njoftimin për të shtëna me armë është nisur drejt vendit të ngjarjes për të kryer verifikimin e situatës.
Ky është i disati incident, sërish me LSI-në në fokus, gjatë procesit zgjedhor të ditës së sotme. Incidentet e ditës së sotme kanë thelluar më tej mllefet mes LSI-së dhe PS-së.
Njoftimi i plotë i policisë.
Policia e Kukësit është njoftuar nga shtetasi D.T., se në fshatin Novosej, në lokalin e tij, kanë hyrë disa persona të pa identifikuar, ku janë konfliktuar me fjalë me Administratorin e Njësisë Administrative Shishtavec, shtetasin A.N.
Në koflikt është përfshirë edhe vetë pronari i lokalit shtetasi D.T, i cili u ka kërkuar personave që po debatonin të dilnin jashtë nga lokali i tij, por është goditur me grushte nga këta persona, ku njëri prej tyre ka qëlluar një herë me armë zjarri pistoletë në tavan të lokalit.
Nga e shtëna me armë zjarri nuk ka të lënduar.
Grupi hetimor në vendgjarje ka gjetur dhe sekuestruar një gëzhonjë.
Policia po punon për zbardhjen e rrethanave të ngjarjes, identifilimin dhe kapjen e autorëve./ E.D/ Copyright Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn